Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 751

(3) A Fél kérésére a másik Fél további információkat nyújt bármely támogatási rendszerről és bármely egyedinek minősülő támogatás nyújtásának konkrét esetéről. A Felek a fenti információcsere során figyelembe veszik a szakmai és az üzleti titkokra vonatkozó követelményekből fakadó korlátozásokat. EU/KR/hu 225 11.13. CIKK A WTO-megállapodáshoz fűződő viszony Az ebben a szakaszban található rendelkezések nem sértik a Feleknek a WTO-megállapodás vonatkozó rendelkezéseivel összhangban fennálló jogait arra nézve, hogy a másik Fél által alkalmazott támogatással szemben kereskedelmi jogorvoslattal éljenek, illetve hogy vitarendezést vagy más megfelelő lépést kezdeményezzenek. 11.14. CIKK Ellenőrzés és felülvizsgálat A Felek folyamatosan felülvizsgálják az ebben a szakaszban említett ügyeket. Bármelyik Fél a Kereskedelmi Bizottsághoz fordulhat az ilyen ügyekben. A Felek megállapodnak abban, hogy e szakasz végrehajtásának előrehaladását e megállapodás hatályba lépését követően kétévente felülvizsgálják, kivéve, ha a Felek ettől eltérően egyeznek meg. EU/KR/hu 226 11.15. CIKK Hatály

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes